	— Камъните и пръчките не служат за това, да показвам с тях — както ми се стори, сърдито заяви Малчугана. — Камъните и пръчките са за размисъл. Ако въпросът е тежък — камъни и пръчки. Ако не знаеш какъв е въпросът — листа. Тук има много най-различни неща. Вода, лед — той се топи добре, затова… — Малчугана помълча. — Няма думи — съобщи той. — Много различни неща. Коса… и други такива, за които няма думи. Но това е там, при мене.